ງານບຸນຖົ່ວຂຽວ

Nguyễn Phạm Tú Trinh

Linh Chi

ໃນ​ຊ່ວງພັກແລ້ງ, ແມ່ໄດ້ສົ່ງ ດອກ​ເຫັດ ໄປ​ພັກຢູ່ເຮືອນຂອງແມ່ເຖົ້າ.

ໃນຍາມເຊົ້າ, ດອກ​ເຫັດ ໄດ້ຕື່ນແຕ່ເຊົ້າໆໄປກັບແມ່ເຖົ້າ.

ເພື່ອໄປສວນຖົ່ວຂຽວ, ​ໝາກຖົ່ວມີຄວາມຍາວຄືກັນກັບສໍ, ພວກມັນກຳລັງຍິ້ມຫົວໃຫ້ກັບ ດອກເຫັດ​ ຢ່າງເບີກບານມ່ວນຊື່ນ.

ເມື່ອດວງຕາເວັນຂຶ້ນສູງ, ແມ່ເຖົ້າ ແລະ ດອກ​ເຫັດ ໄດ້ກິນເຂົ້າ​ຕົ້ມຖົ່ວຂຽວໃສ່ນໍ້າຕານ ນໍາກັນ.

ຢູ່ໃນສວນແມ່ນເຢັນສະບາຍ. ແລະ ສຽງຂອງໃບໄມ້ພັດປິວຈັ່ງແມ່ນຜ່ອນຄາຍອາລົມ.

"ສະບາຍດີ ເມັດຖົ່ວຂຽວ." "ຕື່ນໆ, ດອກເຫັດ!"

ໃນຂະນະທີ່ ດອກ​ເຫັດ ຍັງຮູ້​ສຶກແປກປະຫລາດໃຈຢູ່, ເມັດຖົ່ວຂຽວກໍ່​ໄດ້ດຶງລາວໄປ.

"ຂ້ອຍແມ່ນຖົ່ວຂຽວ." "ຂ້ອຍແມ່ນຖົ່ວງອກ." "ຂ້ອຍແມ່ນແກ່ນຖົ່ວ." "ຂ້ອຍແມ່ນແກ່ນໝາກຖົ່ວ."

"ຂ້ອຍມີຫຼາຍເລື່ອງທີ່ຈະເລົ່າ ເທດສະການ ເຕດ* ກຳ​ລັງຈະມາຮອດ​ແລ້ວ. ມາ​ກັບ​ຂ້ອຍໄວໆ.” * ປີໃຫມ່ຫວຽດນາມ

ມື້ຂຶ້ນປີໃໝ່.

ເມື່ອ ແມ່ເຖົ້າເອົາໝາກຖົ່ວລົງແຊ່ໃນນໍ້າ ພວກເຮົາກໍ່ປ່ຽນເປັນສີເຫຼືອງ.

ນີ້ແມ່ນ ໃບຕອງກ້ວຍ ກັບ ຊີ້ນ​ໝູ ແລະ ເຂົ້າໜຽວ.

“ບັນຈ່າງ” ແມ່ນເປັນຮູບຊົງສີ່ຫຼ່ຽມຈະຕຸລັດ. “ບັນເຕັດ” ແມ່ນເປັນຮູບຊົງ​​ມົນ.

ມີຖົ່ວງອກດອງມາຕື່ມໃສ່ ເພື່ອເຮັດໃຫ້ລົດຊາດອາຫານແຊບຂຶ້ນ.

ມ່າເຂົ້າໜຽວໃສ່ໃນນໍ້າ. ແລ້ວກໍນວດເມັດຖົ່ວນ້ອຍໆກົມໆ ໃຫ້ເຂົ້າກັນດີ.

ແມ່ເຖົ້າ ແມ່ນມີຄວາມຊຳນານໃນການຫໍ່ເຂົ້າຕົ້ມ.

ຖັດຈາກເຂົ້າຕົ້ມ ແມ່ນເຂົ້າໜົມເຂົ້າສີ່ແຈ ທີ່ເຮັດໃຫ້ປີໃໝ່ມີຄວາມໝາຍ.

ແມ່ເຖົ້າກຳລັງຈັດໂຕະດ້ວຍເຂົ້າຕົ້ມ ແລະ ເຂົ້າໜົມອົບ.

"ຢາກກິນບໍ? ຢາກກິນບໍ?" "ແມ່ໝູ ແລະ ໝູນ້ອຍ” ເພີ່ມເຕີມດ້ວຍໂຄມໄຟ​ຮູບດາວ, ດອກ​ເຫັດ ​ຈິ່ງຍິ້ມດ້ວຍຮອຍຍິ້ມທີ່ສົດໃສ.

ຮິຮິຮິ... ແມ່ເຖົ້າຍິ້ມ ພ້ອມທັງເວົ້າຂຶ້ນ, "ຫຼານກຳລັງຍິ້ມກ່ຽວກັບເລື່ອງຫຍັງເດ້?"

ດອກ​ເຫັດ ຕື່ນຂື້ນມາ, ພ້ອມທັງສີ​ຕາ​ຂອງ​ຕົນເອງ. ແມ່ເຖົ້າຖາມວ່າ: “ຫຼານຢາກ​ກິນ​ຫຍັງ ເປັນອາຫານແລງ?

“ເຂົ້າໜົມ​ຫວານ ທີ່ເຮັດຈາກນໍ້າຕານ ແລະ ແປ້ງຖົ່ວຂຽວ... ເຂົ້າຕົ້ມໃສ່ຖົ່ວຂຽວ ແລະ ຊີ້ນໝູຕຸນ... ກະຫຼ່ຳປີ ກັບ ຖົ່ວງອກ ຕຸນໃສ່ເຕົາຮູ້.”

ດອກ​ເຫັດ ຍິ້ມ ແລະ ຄິດເອົາ​ໄວ້ວ່າ ລາວຈະເລົ່າເລື່ອງສູ່ແມ່ເຖົ້າຟັງໃນຄືນນີ້.

ນິທານເລື່ອງນີ້ມີຊື່ວ່າ "ງານບຸນຖົ່ວຂຽວ".

ບົດກາວີສໍາລັບ ບັນຈ່າງ (ເຂົ້າຕົ້ມຮູບຊົງສີ່ຫຼ່ຽມຈະຕຸລັດ) ແລະ ບັນເຕັດ (ເຂົ້າຕົ້ມຮູບ​ຊົງກົມ): ຖືກຫຸ້ມຫໍ່ໄວ້ ​ຢູ່ໃນ​ໃບໄມ້ ແມ່ນ​​ເຂົ້າ​ໜຽວ ແລະ ​ຖົ່ວ​ຂຽວ ຊີ້ນ​ໝູ​ຢູ່​ໃຈ​ກາງ ແລ້ວມີເຂົ້າ ແລະ ເມັດ​ຖ​ົ່ວ​ອ້ອມຢູ່​ຮອບໆ ອັນໜຶ່ງເປັນ​ຮູບ​ສີ່ຫຼ່ຽມ, ອັນໜຶ່ງເປັນຮູບ​ຊົງກົມ ມີທັງເຄື່ອງດອງ ລວມເຂົ້າມາພ້ອມ​ ຄຽງຄູ່ໄປກັບດອກ​ໝາກຄາຍ ທີ່​ກຳ​ລັງ​ເບັ່ງ​ບານ ເທດ​ສະ​ການງານເຕດ​ຂອງຂ້ອຍ ກຳ​ລັງ​ມູນວຽນກັບມາ​ອີກແລ້ວ.

ບົດກະວີ ສຳລັບເຂົ້າຕົ້ມຮູບຊົງປີຣາມິດ: ເຂົ້າແຊ່ໃນນ້ຳຂີ້ເທົ່າ ຖົ່ວຂຽວແຊບໆແບບມີໄສ້ ກອບໆ ແລະ ແໜ້ນໆ ແບບບໍ່ມີໄສ້ ຈຸ່ມລົງໃນນ້ຳຕານຂາວ ຢູ່ໃນຮູບຊົງປີຣາມິດ ຢູ່ດ້ານຫຼັງໃບໄມ້ ປຽບດັ່ງລະດູສີເຫຼືອງທອງ ຮຽກຮ້ອງຫາລະດູຮ້ອນ.

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story The Green Bean Festival, Author: Nguyễn Phạm Tú Trinh . Illustrator: Linh Chi. Published by Room to Read, https://storyweaver.org.in/stories/68010-tet-cua-dau-xanh © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Noud Noudmila, Vinitsa, Bounthy, Houngmeeta, and Pockky (FB)